**November 2020**

**Mulighed for godtgørelse/honorar til menighedsrådsmedlemmer**

Menighedsrådene i Herning Nordre Provsti og Herning Søndre Provsti har mulighed for at vælge mellem to modeller i forhold til godtgørelser/honorarer til menighedsrådsmedlemmer. Evt. udgifter til godtgørelser/honorarer skal holdes inden for allerede tildelt driftsramme.

# MODEL 1 – skattefri godtgørelser

Menighedsrådene kan give en årlig skattefri godtgørelse til **formand, kirkeværge, kontaktperson** **og kasserer (uden regnskabsførerfunktion)** uden forudgående redegørelse over for provstiudvalget.

Den skattefri godtgørelse er **op til** kr. 3.850 pr. person – uanset om personen har flere hverv. Godtgørelsen består af **op til** kr. 2.400 til udgifter ifm. telefon og internet og **op til** kr. 1.450 til udgifter ifm. administrative omkostninger (fx kontorartikler, porto og møder).

Hvis en person modtager skattefri godtgørelse, er det en betingelse, at vedkommende ikke i samme år modtager skattepligtigt honorar, skattepligtig diæt ifm. syneller udlæg efter regning ifm. udgifter vedrørende kontorhold, telefon og internet.

Menighedsrådet skal til enhver tid over for provstiudvalget og provstirevisor kunne sandsynliggøre, at modtageren rent faktisk har udgifter forbundet med arbejdet i menighedsrådet.

Hvis menighedsrådet ønsker at give den skattefri godtgørelse til andre i/uden for menighedsrådet, skal menighedsrådet **på forhånd** redegøre over for provstiudvalget for dette. Der skal være en arbejdsmæssig begrundelse for tildelingen. Hvis der herefter ikke sker ændringer ift. menighedsrådets udbetaling af godtgørelser, gælder menighedsrådets redegørelse over for provstiudvalget for resten af valgperioden.

# MODEL 2 – skattepligtige honorarer

Til **formand, kirkeværge, kontaktperson** **og kasserer (uden regnskabsførerfunktion)** kan der årligt ydes skattepligtige honorarer, der for de fire hverv samlet svarer til 50 % af et honorar til regnskabsfører – se nedenstående model for beregning af honorar til regnskabsfører. Honorarernes størrelse kan fx fastsættes på baggrund af en konkret vurdering af arbejds- og udgiftsbyrde. Det er ikke muligt både at modtage skattepligtigt honorar og skattefri godtgørelse.

Det er ikke lovligt at give honorarer til andre hverv fx udvalgsformand eller sekretær.

Honorarer efter model 2 skal godkendes af provstiudvalget.

Hvis der ikke sker ændringer, gælder provstiudvalgets godkendelse for resten af valgperioden.

|  |  |
| --- | --- |
| Point-beregningsmodel: 1) | Antal point:  |
| **1**  | **2**  | **3**  | **4**  | **5**  | **6**  | **7**  | **8**  | **9**  |  **10**  |
| Indbyggere: Efter antal indbyggere i sognet. |   | <1.001  | 1001-1.500  | 1.501- 2.000  | 2.001- 3.000  | 3001- 4000  | 4.001- 5.000  | 5.001- 7.000  | 7.001- 10.000  | >10.000  |
| Lønudbetalinger: Efter antal fastansatte. |  1  |  2  |  3  |  4  |  5  |  6  |  7  |  8  |  9  |  10  |
| Ligningsbeløb: efter størrelse på ligningsbeløb (angivet i tusinder). |   |  <200  |  200-300  |  300-400  |  400-600  |  600-800  |  8001.200  |  1.2001.800  |  1.8002.800  |  >2.800  |
| Bilag: Efter antal bilag 2) |   | <101  | 101-125  | 126-150  | 151-175  | 176-200  | 201-225  | 226- 250  |
| Vikarer, kormedlemmer, honorarlønnede mv.  | Efter en konkret vurdering kan menighedsrådet tildele regnskabsfører eller kasserer et antal point mellem 1 og 5 til dækning af merarbejde som følge af ekstra arbejde i forbindelse med vikarer, kormedlemmer, honorarlønnede mv.  |

1. Point-beregningsmodellen gælder for regnskabsførere ansat under 8 timer pr. uge.
2. Et point pr. 25 bilag indtil 1000 bilag. Fra 1001 bilag og fremefter gives et point pr. 50 bilag.

Efter pointberegningsmodellen ydes der point efter fire forskellige parametre (indbyggere, lønudbetalinger, ligningsbeløb og bilag). Hvert parameter vurderes i henhold til ovenstående model, og antal point aflæses. Til den samlede vurdering af honorering/aflønning summeres pointene.

Hvert point svarer til 4 timer årligt til en timeløn i nutidskroner 175,79 kr. pr. 01.04.2020. Timesatsen er beregnet på baggrund af fikspunktet i løngruppe 2 for kordegne inkl. rådighedstillæg. Pointsatsen udgør således i nutidskroner 703,16 kr. pr. 01.04.2020.